Stander eindig vyfde in bergfietsry-eindronde | Nuus24
Stander eindig vyfde in bergfietsry-eindronde
Kaapstad – Suid-Afrika se Burry Stander kon nie daarin slaag om 'n medalje te verower nie nadat hy Sondag vyfde in die eindronde van die bergfietsry by die Olimpiese Spele geëindig het.Stander se tyd was 1:29:37, slegs 30 sekondes agter die wenner Jaroslav Kulhavy van die Tsjeggiese Republiek.Nino Schurter (1:29:08) van Switserland was tweede terwyl Marco Aurelio Fontana (1:29:32) van Italië derde geëindig het. Jose Antonio Hermida Ramos (1:29:36) van Spanje was in die vierde plek en het Stander met 'n sekonde geklop. Dit is egter steeds 'n merkwaardige poging van die 24-jarige Stander wat vier jaar gelede 15de geëiding het tydens die Olimpiese Spele in Beijing.Philip Buys, die ander Suid-Afrikaner wat deelgeneem het, het in die 35ste plek klaargemaak met 'n tyd van 1:40:11. Volg Nuus24Sport op Twitter.